રાજકોટ શહેરની સરકારી હોસ્પિટલમાં માત્ર દર્દીઓની સારવાર જ નહિ પરંતુ મલાઈ તારાવવાનું કામ પણ થતું હોય તેવો ઘાટ ઘડાઈ રહ્યો છે એસી ચેમ્બરમાં બેસતા અધિકારીઓ દ્વારા લોકોના આરોગ્યને ધ્યાનમાં રાખીને ઇરાદાપૂર્વક લાગતા વળગતાઓ તેમજ માલેતુજાર લોકોની હેલ્થ પરમીટ ઇસ્યુ કરવાનો ધીગતો ધંધો ચાલી રહ્યો હોવાના ચોંકાવનારા ઓફિસિયલ આંકડા જાહેર થતા ચકચાર મચી જવા પામી છે રાજકોટ શહેરની સિવિલ હોસ્પિટલમાં સામાન્ય રીતે પરમીટ લેવા ઇચ્છતા અરજદારો માટે આ કામગીરી બંધ હોવાનું જણાવવામાં આવી રહ્યું છે પરંતુ બંધ બારણે વહીવટના હથિયાર થકી આ કામગીરી જ પુરજોશમાં ચાલતી હોવાનું જાણવા મળ્યું છે સરકાર દ્વારા આ અંગે જે ઓફિસિયલ આંકડા જાહેર કરવામાં આવ્યા છે તેના ઉપર એક નજર કરીએ તો 30 નવેમ્બર 2018થી 20 નવેમ્બર 2019 સુધીમાં એટલે કે એક વર્ષ સુધીમાં નશાબંધી અને આબકારી વિભાગ દ્વારા રાજકોટ સિવિલ હોસ્પિટલમાં 1514 હેલ્થ પરમીટ મેડિકલ ચેકપ માટે મોકલવામાં આવી હતી જેની સામે પાસ થયેલ અને પેન્ડિંગ રખાયેલ આંકડા ઉપર એક નજર કરીએ તો 30 નવેમ્બર 2018થી 20 નવેમ્બર 2019 સુધીમાં એટલે કે એક વર્ષ સુધીમાં પરમીટ લેવા ઇચ્છતા 735 અરજદારોને ટપાલ મોકલી તેઓના મેડિકલ ચેકપ કરાવી નશાબંધી શાખાને તેઓ હેલ્થ પરમીટને લાયક છે તેવો પોઝિટિવ રિપોર્ટ આપી પરત મોકલી દીધેલ છે જયારે વહીવટના અભાવે 789 પરમીટો હાલની તારીખમાં પેન્ડિંગ રાખવામાં આવી છે સામાન્ય રીતે એક પરમીટ દીઠ પાંચ આંકડાની રકમ ઉઘરાવવામાં આવતી હોય છે તે સંદર્ભે હિસાબ કરીએ તો લાખો રૂપિયાનો વહીવટ કરી આ 735 પરમીટ ઇસ્યુ કરવામાં આવી હોવાનું જાણવા મળ્યું છે જયારે તાજેતરમાં જ સિવિલ હોસ્પિટલમાં વેરિફિકેશન વિભાગમાં ફાઈલો ફમ્ફોડતા નશાબંધી શાખાના પૂર્વ પ્રચારક અને હાલ કોન્ટ્રેક્ટ બેઝ ઉપર દારૂ નહિ પીવો તેવો પ્રચાર કરતા શાંતિલાલ ચાનપુરા વચેટિયાઓ મારફતે ફાઈલ દીઠ 500 રૂપિયાની તગડી કમાણી કરી રહ્યા છે શહેરમાં પરમીટ ધરાવતા વાઇનશોપ મારફતે તેઓ ફાઈલો મેળવી આગળ ધક્કા મરાવી ફાઈલો મંજુર કરાવી ખિસ્સું ગરમ કરી રહ્યા હોવાનું પણ જાણવા મળ્યું છે.